Existuje dôkaz, že Boh existuje?
Ak hľadáte nepopierateľný vedecký dôkaz o existencii Boha, odporúčame vám použiť odlišný prístup. Každý z nás môže získať vedomosť, že Boh je skutočný, ale je to niečo, čo sa deje prostredníctvom hlboko osobného procesu, v ktorom Ho vyhľadávate prostredníctvom štúdia, služby, modlitby a božskej inšpirácie. Keď máme túto vedomosť, môžeme vidieť dôkaz existencie Boha všade, kam sa pozrieme – v prírode, v priebehu našich každodenných životov a v odpovediach na naše modlitby.
V Cirkvi Ježiša Krista Svätých neskorších dní asi nie je žiadny iný titul pre Boha dôležitejší ako Nebeský Otec. Je to preto, že veríme, že každý človek má dušu a Boh je otcom týchto duší. Sme doslova Jeho deťmi a chce mať s nami vzťah. Iné mená pre Boha (ktoré pochádzajú z hebrejského jazyka) možno nájsť aj v Biblii – napríklad Elohim, Hospodin a Abba – čo je spôsob, akým Ježiš Kristus oslovil Boha, keď sa modlil v Getsemanskej záhrade. A čo znamená Abba? Otec.